Hymns from Nineveh i Tommerup kirke – Tommerup
Hymns from Nineveh er kunstnernavn for Jonas H Pedersen, som har udgivet albums siden 2011. Efter fire engelsksprogede albums, inkl. kæmpehittet A Kid on the Beach, skiftede mennesket bag projektet, Jonas H. Petersen, til at skrive på dansk med de to coronanedlukningsalbums ’Sindets Asyl (2020)’ og ’Julekassen (2021)’, som bar på sensible, eksistentielle pophits som ’Stop Loss’, ’Kastanjer’ og ’Stråle-Tåre-Dråbe’. 25. oktober 2024 udkom det syvende album, ”Parabler”, med nye, stærke sange, skrevet under en længerevarende sygemelding med depression året før – sange, han selv havde brug for at høre, og som derfor lyser af tro, håb og kærlighed. Jonas har en lang række kirkekoncerter bag sig og vi ser frem til at byde ham velkommen i Tommerup Kirke.